《予谢客至新矶馆亲友虽不至间有遗问者予复拿舟往莲塘山庄数日甚惬幽意 其三》
明代·饶与龄

莲塘之宫半亩宽，灵台静定自身安。观书燃烛鸡传唱，拥被酣眠日上竿。

客座楸枰时对奕，仙家炉鼎学烧丹。松菊三径栖迟处，不愧当年具四难。

作者简介：饶与龄（一五四三 — 一五九五），字道延，号宾印。大埔人。相长子。明神宗万历十七年（一五八九）进士。曾试政都察院，以父母归侍二年而父卒，免服谒选，补中书舍人，才两月而病卒。有《新矶题咏》、《松林漫谈》、《谩笔稿》、《宝印诗草》，父子合刻诗文为《椿桂集》。清康熙《潮州府志》卷九上、清乾隆修《潮州府志》卷二九有传。